আহসান : বেশ মজার ঘটনা যে গান গেয়ে মুশকিল আসান হলো। যাই হোক – আমরা একটু জানতে চাইছি, যে সময়ে আপনারা গান করতেন – বিশেষ করে গ্রামোফোনে গান দিতেন – সেই সময়ে তো ইন্দুবালা, আঙ্গুরবালা, কমলা ঝরিয়া এঁরা গান করতেন, আরো আশ্চর্যময়ী, বেদানা দাসী, হরিমতী এরকম নানা শিল্পী ছিলেন, তাঁরা তো একটু ভিন্ন পাড়া থেকে আসতেন – তো এঁদের সঙ্গে কী আপনার কোনো কথাবার্তা হতো কিংবা সম্পর্ক গড়ে উঠেছিল এই গানের ভেতর দিয়ে?